அமெரிக்கக் கடற்படையின் முன்னாள் லெப்டினண்ட் கேணலும் படைத்துறைச் சரித்திர வல்லுனரும் படைத்துறை ஆய்வாளருமான ஒலிவர் நோர்த் வட கொரியா மீது டொனால்ட் டிரம்ப் தாக்குதல் செய்வார் என எதிர்வு கூறியுள்ளார். வட கொரியா அடுத்த அணுக்குண்டு பரிசோதனை செய்யும் போது அல்லது ஏவுகணைப் பரிசோதனை செய்யும் போது அமெரிக்கா வட கொரியா மீது தாக்குதல் செய்யலாம் என்பதை சிரியா மீது அமெரிக்கா செய்த தாக்குதல் சுட்டிக்காட்டுவதாகவும் அவர் தெரிவித்துள்ளார். அமெரிக்காவின் பாராளமன்றத் தெரிவுக் குழுவிற்கு சமர்பித்த அறிக்கை ஒன்றின் படி ஓர் ஆண்டுகளுக்கு அமெரிக்காவில் மின்சாரம் இல்லாத நிலையை வட கொரியாவின் ஏவுகணைத் தாக்குதலால் செய்ய முடியும். அதனால் அமெரிக்காவில் பத்தில் ஒன்பது பேர் பட்டினியால் இறக்க வேண்டி வரும். அந்த அளவிற்கு வட கொரியாவால் அமெரிக்கா அச்சுறுத்தலை எதிர் கொள்கின்றது. வட கொரியா ஆறுவாரங்களில் ஓர் அணுக்குண்டைத் தாயாரிக்கக் கூடிய வகையில் முன்னேறியுள்ளது என்கின்றது நியூயோர்க் ரைம்ஸ்.